Ericu950/Stoicheia-meter-silver huggingface dataset:
ὀδμὴ γάρ μιν ἔτειρε καὶ ἀθάνατόν περ ἐόντα ἡδεῖ ·
ἀλλ οὐ δ ὥς οἱ ἐπείθετο θυμὸς ἀγήνωρ , καί τε μάλ ἱμείροντι , περῆν  ἱερῆς κατὰ δειρῆς .
ἀλλὰ τὰ μὲν κατέθηκεν ἐς αὔλιον ὑψιμέλαθρον , δημὸν καὶ κρέα πολλά , μετήορα δ αἶψ ἀνάειρε , σῆμα νέης φωρῆς ·
ἐπὶ δὲ ξύλα κάγκαν ἀγείρας οὐλόποδ , οὐλοκάρηνα πυρὸς κατεδάμνατ ἀυτμῇ .
αὐτὰρ ἐπεί τοι πάντα κατὰ χρέος ἤνυσε δαίμων , σάνδαλα μὲν προέηκεν ἐς Ἀλφειὸν βαθυδίνην ·
ἀνθρακιὴν δ ἐμάρανε , κόνιν δ ἀμάθυνε μέλαιναν παννύχιος ·
καλὸν δὲ φόως κατέλαμπε Σελήνης .
κυλλήνης δ αἶψ αὖτις ἀφίκετο δῖα κάρηνα ὄρθριος , οὐδέ τί οἱ δολιχῆς ὁδοῦ ἀντεβόλησεν οὔ τε θεῶν μακάρων οὔ τε θνητῶν ἀνθρώπων , οὐ δὲ κύνες λελάκοντο ·
διὸς δ ἐριούνιος Ἑρμῆς δοχμωθεὶς μεγάροιο διὰ κλήιθρον ἔδυνεν αὔρῃ ὀπωρινῇ ἐναλίγκιος , ἠύτ ὀμίχλη .
ἰθύσας δ ἄντρου ἐξίκετο πίονα νηὸν ἦκα ποσὶ προβιβῶν ·
οὐ γὰρ κτύπεν , ὥσπερ ἐπ οὔδει 0 .
ἐσσυμένως δ ἄρα λίκνον ἐπῴχετο κύδιμος Ἑρμῆς ·
σπάργανον ἀμφ ὤμοις εἰλυμένος , ἠύτε τέκνον νήπιον , ἐν παλάμῃσι περ ἰγνύσι λαῖφος ἀθύρων κεῖτο , χέλυν ἐρατὴν ἐπ ἀριστερὰ χειρὸς ἐέργων 0 .
μητέρα δ οὐκ ἄρ ἔληθε θεὰν θεὸς εἰπέ τε μῦθον ·
τίπτε σύ , ποικιλομῆτα , πόθεν τόδε νυκτὸς ἐν ὥρῃ ἔρχῃ , ἀναιδείην ἐπιειμένε ;
νῦν σε μάλ οἴω ἢ τάχ ἀμήχανα δεσμὰ περὶ πλευρῇσιν ἔχοντα Λητοίδου ὑπὸ χερσὶ διὲκ προθύροιο περήσειν ἣ σὲ φέροντα μεταξὺ κατ ἄγκεα φηλητεύσειν .
ἔρρε πάλιν ·
μεγάλην σε πατὴρ ἐφύτευσε μέριμναν θνητοῖς ἀνθρώποισι καὶ ἀθανάτοισι θεοῖσι .
τὴν δ Ἑρμῆς μύθοισιν ἀμείβετο κερδαλέοισι ·
μῆτερ ἐμή , τί με ταῦτα δεδίσκεαι , ἠύτε τέκνον νήπιον , ὃς μάλα παῦρα μετὰ φρεσὶν αἴσυλα οἶδε , ταρβαλέον , καὶ μητρὸς ὑπαιδείδοικεν ἐνιπάς ;
αὐτὰρ ἐγὼ τέχνης ἐπιβήσομαι , ἥ τις ἀρίστη , βουκολέων ἐμὲ καὶ σὲ διαμπερές 0 ·
οὐ δὲ θεοῖσι νῶι μετ ἀθανάτοισιν ἀδώρητοι καὶ ἄλιστοι αὐτοῦ τῇδε μένοντες ἀνεξόμεθ , ὡς σὺ κελεύεις .
βέλτερον ἤματα πάντα μετ ἀθανάτοις ὀαρίζειν , πλούσιον , ἀφνειόν , πολυλήιον , ἢ κατὰ δῶμα ἄντρῳ ἐν ἠερόεντι θαασσέμεν 0 ·
ἀμφὶ δὲ τιμῆς , κ ἀγὼ τῆς ὁσίης ἐπιβήσομαι , ἧς περ Ἀπόλλων 0 .
εἰ δέ κε μὴ δώῃσι πατὴρ ἐμός , ἧ τοι ἔγωγε πειρήσω , δύναμαι , φηλητέων ὄρχαμος εἶναι .
εἰ δέ μ ἐρευνήσει Λητοῦς ἐρικυδέος υἱός , ἄλλο τί οἱ καὶ μεῖζον ὀίομαι ἀντιβολήσειν .
εἶμι γὰρ ἐς Πυθῶνα μέγαν δόμον ἀντιτορήσων ·
ἔνθεν ἅλις τρίποδας περικαλλέας ἠδὲ λέβητας πορθήσω καὶ χρυσόν , ἅλις τ αἴθωνα σίδηρον καὶ πολλὴν ἐσθῆτα ·
σὺ δ ὄψεαι , αἴ κ ἐθέλῃσθα .
ὣς οἳ μέν ῥ ἐπέεσσι πρὸς ἀλλήλους ἀγόρευον , υἱός τ αἰγιόχοιο Διὸς καὶ πότνια Μαῖα 0 .
ἠὼς δ ἠριγένεια φόως θνητοῖσι φέρουσα ὤρνυτ ἀπ Ὠκεανοῖο βαθυρρόου ·
αὐτὰρ Ἀπόλλων Ὀγχηστόνδ ἀφίκανε κιών , πολυήρατον ἄλσος ἁγνὸν ἐρισφαράγου Γαιηόχου ·
ἔνθα γέροντα κνώδαλον εὗρε νέμοντα παρ ἔξοδον ἕρκεος αὐλῆς .
τὸν πρότερος προσέφη Λητοῦς ἐρικυδέος υἱός ·
ὦ γέρον , Ὀγχηστοῖο βατοδρόπε ποιήεντος , βοῦς ἀπὸ Πιερίης διζήμενος ἐνθάδ ἱκάνω , πάσας θηλείας , πάσας κεράεσσιν ἑλικτάς , ἐξ ἀγέλης ·
ὁ δὲ ταῦρος ἐβόσκετο μοῦνος ἀπ ἄλλων κυάνεος ·
χαροποὶ δὲ κύνες κατόπισθεν ἕποντο τέσσαρες , ἠύτε φῶτες , ὁμόφρονες ·
οἳ μὲν ἔλειφθεν , οἵ τε κύνες ὅ τε ταῦρος 0 ·
ὃ δὴ περὶ θαῦμα τέτυκται ·
ταὶ δ ἔβαν ἠελίοιο νέον καταδυομένοιο ἐκ μαλακοῦ λειμῶνος ἀπὸ γλυκεροῖο νομοῖο .
ταῦτά μοι εἰπέ , γεραιὲ παλαιγενές , εἴ που ὄπωπας ἀνέρα ταῖσδ ἐπὶ βουσὶ διαπρήσσοντα κέλευθον .
τὸν δ ὁ γέρων μύθοισιν ἀμειβόμενος προσέειπεν ·
ὦ φίλος , ἀργαλέον μέν , ὅσ ὀφθαλμοῖσιν ἴδοιτο , πάντα λέγειν 0 ·
πολλοὶ γὰρ ὁδὸν πρήσσουσιν ὁδῖται , τῶν οἳ μὲν κακὰ πολλὰ μεμαότες , οἳ δὲ μάλ ἐσθλὰ φοιτῶσιν 0 ·
χαλεπὸν δὲ δαήμεναί ἐστιν ἕκαστον ·
αὐτὰρ ἐγὼ πρόπαν ἦμαρ ἐς ἠέλιον καταδύντα ἔσκαπτον περὶ γουνὸν ἀλωῆς οἰνοπέδοιο ·
παῖδα δ ἔδοξα , φέριστε , σαφὲς δ οὐκ οἶδα , νοῆσαι , ὅς τις ὁ παῖς , ἅμα βουσὶν ἐυκραίρῃσιν ὀπήδει νήπιος , εἶχε δὲ ῥάβδον 0 ·
ἐπιστροφάδην δ ἐβάδιζεν .
ἐξοπίσω δ ἀνέεργε , κάρη δ ἔχεν ἀντίον αὐτῷ .
φῆ ῥ ὁ γέρων ·
ὃ δὲ θᾶσσον ὁδὸν κίε μῦθον ἀκούσας ·
οἰωνὸν δ ἐνόει τανυσίπτερον , αὐτίκα δ ἔγνω φηλητὴν γεγαῶτα Διὸς παῖδα Κρονίωνος .
ἐσσυμένως δ ἤιξεν ἄναξ Διὸς υἱὸς Ἀπόλλων ἐς Πύλον ἠγαθέην διζήμενος εἰλίποδας βοῦς , πορφυρέῃ νεφέλῃ κεκαλυμμένος εὐρέας ὤμουσ ἴχνιά τ εἰσενόησεν Ἑκηβόλος εἶπέ τε μῦθον ·
ὦ πόποι , ἦ μέγα θαῦμα τόδ ὀφθαλμοῖσιν ὁρῶμαι ·
ἴχνια μὲν τάδε γ ἐστὶ βοῶν ὀρθοκραιράων , ἀλλὰ πάλιν τέτραπται ἐς ἀσφοδελὸν λειμῶνα ·
βήματα δ οὔ τ ἀνδρὸς τάδε γίγνεται οὔ τε γυναικὸς οὔ τε λύκων πολιῶν οὔ τ ἄρκτων οὔ τε λεόντων ·
οὔ τε τι Κενταύρου λασιαύχενος ἔλπομαι εἶναι , ὅς τις τοῖα πέλωρα βιβᾷ ποσὶ καρπαλίμοισιν ·
αἰνὰ μὲν ἔνθεν ὁδοῖο , τὰ δ αἰνότερ ἔνθεν ὁδοῖο 0 1 .
ὣς εἰπὼν ἤιξεν ἄναξ Διὸς υἱὸς Ἀπόλλων ·
κυλλήνης δ ἀφίκανεν ὄρος καταείμενον ὕλῃ , πέτρης ἐς κευθμῶνα βαθύσκιον , ἔνθα τε νύμφη ἀμβροσίη ἐλόχευσε Διὸς παῖδα Κρονίωνος .
ὀδμὴ δ ἱμερόεσσα δι οὔρεος ἠγαθέοιο κίδνατο , πολλὰ δὲ μῆλα ταναύποδα βόσκετο ποίην .
ἔνθα τότε σπεύδων κατεβήσατο λάινον οὐδὸν ἄντρον ἐς ἠερόεν ἑκατηβόλος αὐτὸς Ἀπόλλων .
τὸν δ ὡς οὖν ἐνόησε Διὸς καὶ Μαιάδος υἱὸς χωόμενον περὶ βουσὶν ἑκηβόλον Ἀπόλλωνα , σπάργαν ἔσω κατέδυνε θυήεντ ·
ἠύτε πολλὴν πρέμνων ἀνθρακιὴν ὕλης σποδὸς ἀμφικαλύπτει , ὣς Ἑρμῆς Ἑκάεργον ἰδὼν ἀνέειλεν ἑαυτόν .
ἐν δ ὀλίγῳ συνέλασσε κάρη χεῖράς τε πόδας τε , φή ῥα νεόλλουτος , προκαλεύμενος ἥδυμον ὕπνον , ἐγρήσσων ἐτεόν γε ·
χέλυν δ ὑπὸ μασχάλῃ εἶχε .
γνῶ δ οὐ δ ἠγνοίησε Διὸς καὶ Λητοῦς υἱὸς νύμφην τ οὐρείην περικαλλέα καὶ φίλον υἱόν , παῖδ ὀλίγον , δολίῃς εἰλυμένον ἐντροπίῃσι .
παπτήνας δ ἀνὰ πάντα μυχὸν μεγάλοιο δόμοιο τρεῖς ἀδύτους ἀνέῳγε λαβὼν κληῖδα φαεινὴν νέκταρος ἐμπλείους ἠδ ἀμβροσίης ἐρατεινῆς ·
πολλὸς δὲ χρυσός τε καὶ ἄργυρος ἔνδον ἔκειτο , πολλὰ δὲ φοινικόεντα καὶ ἄργυφα εἵματα νύμφης , οἷα θεῶν μακάρων ἱεροὶ δόμοι ἐντὸς ἔχουσιν 0 ·
ἔνθ ἐπεὶ ἐξερέεινε μυχοὺς μεγάλοιο δόμοιο Λητοΐδης , μύθοισι προσηύδα κύδιμον Ἑρμῆν ·
ὦ παῖ , ὃς ἐν λίκνῳ κατάκειαι , μήνυέ μοι βοῦς θᾶσσον ·
ἐπεὶ τάχα νῶι διοισόμεθ οὐ κατὰ κόσμον 0 .
ῥίψω γάρ σε λαβὼν ἐς Τάρταρον ἠερόεντα , ἐς ζόφον αἰνόμορον καὶ ἀμήχανον ·
οὐδέ σε μήτηρ ἐς φάος οὐ δὲ πατὴρ ἀναλύσεται , ἀλλ ὑπὸ γαίῃ ἐρρήσεις ὀλίγοισι μετ ἀνδράσιν ἡγεμονεύων .
τὸν δ Ἑρμῆς μύθοισιν ἀμείβετο κερδαλέοισι ·
λητοΐδη , τίνα τοῦτον ἀπηνέα μῦθον ἔειπας ;
καὶ βοῦς ἀγραύλους διζήμενος ἐνθάδ ἱκάνεις ;
οὐκ ἴδον , οὐ πυθόμην , οὐκ ἄλλου μῦθον ἄκουσα ·
οὐκ ἂν μηνύσαιμ , οὐκ ἂν μήνυτρον ἀροίμην ·
οὐ δὲ βοῶν ἐλατῆρι , κραταιῷ φωτί , ἔοικα .
οὐκ ἐμὸν ἔργον τοῦτο , πάρος δέ μοι ἄλλα μέμηλεν 0 ·
ὕπνος ἐμοί γε μέμηλε καὶ ἡμετέρης γάλα μητρὸς σπάργανά τ ἀμφ ὤμοισιν ἔχειν καὶ θερμὰ λοετρά .
μή τις τοῦτο πύθοιτο , πόθεν τόδε νεῖκος ἐτύχθη ·
καί κεν δὴ μέγα θαῦμα μετ ἀθανάτοισι γένοιτο , παῖδα νέον γεγαῶτα διὲκ προθύροιο περῆσαι βουσὶν ἐπ ἀγραύλοισι ·
τὸ δ ἀπρεπέως ἀγορεύεις .
χθὲς γενόμην , ἁπαλοὶ δὲ πόδες , τρηχεῖα δ ὕπο χθών 0 .
εἰ δ ἐθέλεις , πατρὸς κεφαλὴν μέγαν ὅρκον ὀμοῦμαι ·
μὴ μὲν ἐγὼ μή τ αὐτὸς ὑπίσχομαι αἴτιος εἶναι , μή τε τιν ἄλλον ὄπωπα βοῶν κλοπὸν ὑμετεράων , αἵ τινες αἱ βόες εἰσί ·
τὸ δὲ κλέος οἶον ἀκούω .
ὣς ἄρ ἔφη καὶ πυκνὸν ἀπὸ βλεφάρων ἀμαρύσσων ὀφρῦς ῥιπτάζεσκεν ὁρώμενος ἔνθα καὶ ἔνθα , μάκρ ἀποσυρίζων , ἅλιον τὸν μῦθον ἀκούων .
τὸν δ ἁπαλὸν γελάσας προσέφη ἑκάεργος Ἀπόλλων ·
ὦ πέπον , ἠπεροπευτά , δολοφραδές , ἦ σε μάλ οἴω πολλάκις ἀντιτοροῦντα δόμους εὖ ναιετάοντας ἔννυχον οὐχ ἕνα μοῦνον ἐπ οὔδεϊ φῶτα καθίσσαι , σκευάζοντα κατ οἶκον ἄτερ ψόφου , οἷ ἀγορεύεις ·
πολλοὺς δ ἀγραύλους ἀκαχήσεις μηλοβοτῆρας οὔρεος ἐν βήσσῃς , ὁπότ ἄν κρειῶν ἐρατίζων ἀντᾷς βουκολίοισι καὶ εἰροπόκοις ὀίεσσιν .
ἀλλ ἄγε , μὴ πύματόν τε καὶ ὕστατον ὕπνον ἰαύσῃς , ἐκ λίκνου κατάβαινε , μελαίνης νυκτὸς ἑταῖρε .
τοῦτο γὰρ οὖν καὶ ἔπειτα μετ ἀθανάτοις γέρας ἕξεις .
ἀρχὸς φηλητέων κεκλήσεαι ἤματα πάντα .
ὣς ἄρ ἔφη καὶ παῖδα λαβὼν φέρε Φοῖβος Ἀπόλλων .
σὺν δ ἄρα φρασσάμενος τότε δὴ κρατὺς Ἀργειφόντης οἰωνὸν προέηκεν ἀειρόμενος μετὰ χερσί , τλήμονα γαστρὸς ἔριθον , ἀτάσθαλον ἀγγελιώτην .
ἐσσυμένως δὲ μετ αὐτὸν ἐπέπταρε ·
τοῖο δ Ἀπόλλων ἔκλυεν , ἐκ χειρῶν δὲ χαμαὶ βάλε κύδιμον Ἑρμῆν .
ἕζετο δὲ προπάροιθε καὶ ἐσσύμενός περ ὁδοῖο Ἑρμῆν κερτομέων καί μιν πρὸς μῦθον ἔειπε ·
θάρσει , σπαργανιῶτα , Διὸς καὶ Μαιάδος υἱέ ·
εὑρήσω καὶ ἔπειτα βοῶν ἴφθιμα κάρηνα τούτοις οἰωνοῖσι ·
σὺ δ αὖθ ὁδὸν ἡγεμονεύσεις .
ὣς φάθ ·
ὃ δ αὖτ ἀνόρουσε θοῶς Κυλλήνιος Ἑομῆς , σπουδῇ ἰών ·
ἄμφω δὲ παρ οὔατα χερσὶν ἐώθει σπάργανον ἀμφ ὤμοισιν ἐελμένος , εἶπε δὲ μῦθον ·
πῆ με φέρεις , Ἑκάεργε , θεῶν ζαμενέστατε πάντων ;
ἦ με βοῶν ἕνεχ ὧδε χολούμενος ὀρσολοπεύεις ;
ὦ πόποι , εἴ θ ἀπόλοιτο βοῶν γένος ·
οὐ γὰρ ἐγώ γε ὑμετέρας ἔκλεψα βόας οὐ δ ἄλλον ὄπωπα , αἵτινες αἱ βόες εἰσί ·
δὸς δὲ δίκην καὶ δέξο παρὰ Ζηνὶ Κρονίωνι .
αὐτὰρ ἐπεὶ τὰ ἕκαστα διαρρήδην ἐρίδαινον Ἑρμῆς τ οἰοπόλος καὶ Λητοῦς ἀγλαὸς υἱός , ἀμφὶς θυμὸν ἔχοντες .
ὃ μὲν νημερτέα φωνὴν οὐκ ἀδίκως ἐπὶ βουσὶν ἐλάζυτο κύδιμον Ἑρμῆν , αὐτὰρ ὃ τέχνῃσίν τε καὶ αἱμυλίοισι λόγοισιν ἤθελεν ἐξαπατᾶν Κυλλήνιος Ἀργυρότοξον .
αὐτὰρ ἐπεὶ πολύμητις ἐὼν πολυμήχανον εὗρεν , ἐσσυμένως δὴ ἔπειτα διὰ ψαμάθοιο βάδιζε πρόσθεν , ἀτὰρ κατόπισθε Διὸς καὶ Λητοῦς υἱός 0 .
αἶψα δὲ τέρθρον ἵκοντο θυώδεος Οὐλύμποιο ἐς πατέρα Κρονίωνα Διὸς περικαλλέα τέκνα ·
κεῖθι γὰρ ἀμφοτέροισι δίκης κατέκειτο τάλαντα .
οὐμιλίη δ ἔχ Ὄλυμπον ἀγάννιφον , ἀθάνατοι δὲ ἄφθιτοι ἠγερέθοντο μετὰ χρυσόθρονον Ἠῶ .
ἔστησαν δ Ἑρμῆς τε καὶ ἀργυρότοξος Ἀπόλλων πρόσθε Διὸς γούνων ·
ὃ δ ἀνείρετο φαίδιμον υἱὸν Ζεὺς ὑψιβρεμέτης καί μιν πρὸς μῦθον ἔειπε ·
φοῖβε , πόθεν ταύτην μενοεικέα ληίδ ἐλαύνεις , παῖδα νέον γεγαῶτα , φυὴν κήρυκος ἔχοντα ;
σπουδαῖον τόδε χρῆμα θεῶν μεθ ὁμήγυριν ἦλθε .
ὦ πάτερ , ἦ τάχα μῦθον ἀκούσεαι οὐκ ἀλαπαδνόν , κερτομέων ὡς οἶος ἐγὼ φιλολήιός εἰμι .
παῖδά τιν εὗρον τόνδε διαπρύσιον κεραϊστὴν Κυλλήνης ἐν ὄρεσσι , πολὺν διὰ χῶρον ἀνύσσας , κέρτομον , οἷον ἐγώ γε θεῶν οὐκ ἄλλον ὄπωπα οὐ δ ἀνδρῶν , ὁπόσοι λησίμβροτοί εἰσ ἐπὶ γαίῃ .
κλέψας δ ἐκ λειμῶνος ἐμὰς βοῦς ὤχετ ἐλαύνων ἑσπέριος παρὰ θῖνα πολυφλοίσβοιο θαλάσσης , εὐθὺ Πύλονδ ἐλάων ·
τὰ δ ἄρ ἴχνια δοιὰ πέλωρα , οἷά τ ἀγάσσασθαι , καὶ ἀγαυοῦ δαίμονος ἔργα 0 .
τῇσιν μὲν γὰρ βουσὶν ἐς ἀσφοδελὸν λειμῶνα ἀντία βήματ ἔχουσα κόνις ἀνέφαινε μέλαινα ·
αὐτὸς δ ἐκτὸς ὁδοῦ , τις ἀμήχανος , οὔ τ ἄρα ποσσὶν οὔ τ ἄρα χερσὶν ἔβαινε διὰ ψαμαθώδεα χῶρον 0 ·
ἀλλ ἄλλην τινὰ μῆτιν ἔχων διέτριβε κέλευθα τοῖα πέλωρ ὡς εἴ τις ἀραιῇσι δρυσὶ βαίνοι .
ὄφρα μὲν οὖν ἐδίωκε διὰ ψαμαθώδεα χῶρον , ῥεῖα μάλ ἴχνια πάντα διέπρεπεν ἐν κονίῃσιν ·
αὐτὰρ ἐπεὶ ψαμάθοιο μέγαν στίβον ἐξεπέρησεν , ἄφραστος γένετ ὦκα βοῶν στίβος ἠδὲ καὶ αὐτοῦ χῶρον ἀνὰ κρατερόν 0 ·
τὸν δ ἐφράσατο βροτὸς ἀνὴρ ἐς Πύλον εὐθὺς ἐλῶντα βοῶν γένος εὐρυμετώπων .
αὐτὰρ ἐπεὶ δὴ τὰς μὲν ἐν ἡσυχίῃ κατέερξε καὶ διαπυρπαλάμησεν ὁδοῦ τὸ μὲν ἔνθα , τὸ δ ἔνθα , ἐν λίκνῳ κατέκειτο μελαίνῃ νυκτὶ ἐοικώς , ἄντρῳ ἐν ἠερόεντι κατὰ ζόφον 0 ·
οὐδέ κεν αὐτὸν αἰετὸς ὀξὺ λάων ἐσκέψατο ·
πολλὰ δὲ χερσὶν αὐγὰς ὠμόργαζε δολοφροσύνην ἀλεγύνων .
αὐτὸς δ αὐτίκα μῦθον ἀπηλεγέως ἀγόρευεν ·
οὐκ ἴδον , οὐ πυθόμην , οὐκ ἄλλου μῦθον ἄκουσα οὐδέ κε μηνύσαιμ , οὐ δ ἄν μήνυτρον ἀροίμην .
ἠ τοι ἄρ ὣς εἰπὼν κατ ἄρ ἕζετο Φοῖβος Ἀπόλλων ·
Ερμῆς δ αὖθ ἑτέρωθεν ἀμειβόμενος ἔπος ηὔδα , δείξατο δ ἐς Κρονίωνα , θεῶν σημάντορα πάντων ·
ζεῦ πάτερ , ἦ τοι ἐγώ σοι ἀληθείην καταλέξω ·
νημερτής τε γάρ εἰμι καὶ οὐκ οἶδα ψεύδεσθαι .
ἦλθεν ἐς ἡμετέρου διζήμενος εἰλίποδας βοῦς σήμερον ἠελίοιο νέον ἐπιτελλομένοιο ·
οὐ δὲ θεῶν μακάρων ἄγε μάρτυρας οὐ δὲ κατόπτας , μηνύειν δ ἐκέλευεν ἀναγκαίης ὑπὸ πολλῆς , πολλὰ δέ μ ἠπείλησε βαλεῖν ἐς Τάρταρον εὐρύν , οὕνεχ ὃ μὲν τέρεν ἄνθος ἔχει φιλοκυδέος ἥβης , αὐτὰρ ἐγὼ χθιζὸς γενόμην , τὰ δέ τ οἶδε καὶ αὐτός , οὔτι βοῶν ἐλατῆρι , κραταιῷ φωτί , ἐοικώς .
πείθεο ·
καὶ γὰρ ἐμεῖο πατὴρ φίλος εὔχεαι εἶναι , ὡς οὐκ οἴκαδ ἔλασσα βόας , ὣς ὄλβιος εἴην , οὐ δ ὑπὲρ οὐδὸν ἔβην ·
τὸ δέ τ ἀτρεκέως ἀγορεύω .
ἠέλιον δὲ μάλ αἰδέομαι καὶ δαίμονας ἄλλους , καὶ σε φιλῶ καὶ τοῦτον ὀπίζομαι ·
οἶσθα καὶ αὐτός , ὡς οὐκ αἴτιός εἰμι ·
μέγαν δ ἐπιδώσομαι ὅρκον ·
οὐ μὰ τάδ ἀθανάτων εὐκόσμητα προθύραια 0 .
καί που ἐγὼ τούτῳ τίσω ποτὲ νηλέα φώρην , καὶ κρατερῷ περ ἐόντι ·
σὺ δ ὁπλοτέροισιν ἄρηγε .
ὣς φάτ ἐπιλλίζων Κυλλήνιος Ἀργειφόντης ·
καὶ τὸ σπάργανον εἶχεν ἐπ ὠλένῃ οὐ δ ἀπέβαλλε .
ζεὺς δὲ μέγ ἐξεγέλασσεν ἰδὼν κακομηδέα παῖδα εὖ καὶ ἐπισταμένως ἀρνεύμενον ἀμφὶ βόεσσιν .
ἀμφοτέρους δ ἐκέλευσεν ὁμόφρονα θυμὸν ἔχοντας ζητεύειν , Ἑρμῆν δὲ διάκτορον ἡγεμονεύειν καὶ δεῖξαι τὸν χῶρον ἐπ ἀβλαβίῃσι νόοιο , ὅππη δὴ αὖτ ἀπέκρυψε βοῶν ἴφθιμα κάρηνα .
νεῦσεν δὲ Κρονίδης , ἐπεπείθετο δ ἀγλαὸς Ἑρμῆς ·
ῥηιδίως γὰρ ἔπειθε Διὸς νόος αἰγιόχοιο .
τὼ δ ἄμφω σπεύδοντε Διὸς περικαλλέα τέκνα ἐς Πύλον ἠμαθόεντα ἐπ Ἀλφειοῦ πόρον ἷξον ·
ἀγροὺς δ ἐξίκοντο καὶ αὔλιον ὑψιμέλαθρον , ἡχοῦ δὴ τὰ χρήματ ἀτάλλετο νυκτὸς ἐν ὥρῃ .
ἔνθ Ἑρμῆς μὲν ἔπειτα κιὼν παρὰ λάινον ἄντρον ἐς φῶς ἐξήλαυνε βοῶν ἴφθιμα κάρηνα ·
λητοΐδης δ ἀπάτερθεν ἰδὼν ἐνόησε βοείας πέτρῃ ἐπ ἠλιβάτῳ , τάχα δ εἴρετο κύδιμον Ἑρμῆν ·
πῶς ἐδύνω , δολομῆτα , δύω βόε δειροτομῆσαι , ὧδε νεογνὸς ἐὼν καὶ νήπιος ;
αὐτὸς ἐγώ γε θαυμαίνω κατόπισθε τὸ σὸν κράτος ·
οὐδέ τί σε χρὴ μακρὸν ἀέξεσθαι , Κυλλήνιε , Μαιάδος υἱέ .
ὣς ἄρ ἔφη καὶ χερσὶ περίστρεφε καρτερὰ δεσμὰ  ἐνδῆσαι μεμαὼς Ἑρμῆν κρατεραῖσι λύγοισι .
τὸν δ οὐκ ἴσχανε δεσμά , λύγοι δ ἀπὸ τηλόσε πῖπτον  ἄγνου ·
ταὶ δ ὑπὸ ποσσὶ κατὰ χθονὸς αἶψα φύοντο αὐτόθεν , ἐμβολάδην ἐστραμμέναι ἀλλήλῃσι , ῥεῖά τε καὶ πάσῃσιν ἐπ ἀγραύλοισι βόεσσιν , Ἑρμέω βουλῇσι κλεψίφρονος ·
αὐτὰρ Ἀπόλλων θαύμασεν ἀθρήσας .
τότε δὴ κρατὺς Ἀργειφόντης χῶρον ὑποβλήδην ἐσκέψατο , πῦρ ἀμαρύσσων , ἐγκρύψαι μεμαώς ·
λητοῦς δ ἐρικυδέος υἱὸν ῥεῖα μάλ ἐπρήυνεν ἑκηβόλον , ὡς ἔθελ αὐτός , καὶ κρατερόν περ ἐόντα 0 ·
λαβὼν δ ἐπ ἀριστερὰ χειρὸς πλήκτρῳ ἐπειρήτιζε κατὰ μέρος ·
γέλασσε δὲ Φοῖβος Ἀπόλλων γηθήσας , ἐρατὴ δὲ διὰ φρένας ἤλυθ ἰωὴ θεσπεσίης ἐνοπῆς καὶ μιν γλυκὺς ἵμερος ᾕρει θυμῷ ἀκουάζοντα ·
λύρῃ δ ἐρατὸν κιθαρίζων στῆ ῥ ὅ γε θαρσήσας ἐπ ἀριστερὰ Μαιάδος υἱὸς Φοίβου Ἀπόλλωνος 0 ·
τάχα δὲ λιγέως κιθαρίζων γηρύετ ἀμβολάδην  ἐρατὴ δέ οἱ ἕσπετο φωνή  κραίνων ἀθανάτους τε θεοὺς καὶ γαῖαν ἐρεμνήν , ὡς τὰ πρῶτα γένοντο καὶ ὡς λάχε μοῖραν ἕκαστος .
μνημοσύνην μὲν πρῶτα θεῶν ἐγέραιρεν ἀοιδῇ , μητέρα Μουσάων ·
ἣ γὰρ λάχε Μαιάδος υἱόν ·
τοὺς δὲ κατὰ πρέσβιν τε καὶ ὡς γεγάασιν ἕκαστος ἀθανάτους ἐγέραιρε θεοὺς Διὸς ἀγλαὸς υἱός , πάντ ἐνέπων κατὰ κόσμον , ἐπωλένιον κιθαρίζων .
τὸν δ ἔρος ἐν στήθεσσιν ἀμήχανος αἴνυτο θυμόν , καὶ μιν φωνήσας ἔπεα πτερόεντα προσηύδα ·
βουφόνε , μηχανιῶτα , πονεύμενε , δαιτὸς ἑταῖρε , πεντήκοντα βοῶν ἀντάξια ταῦτα μέμηλας .
ἡσυχίως καὶ ἔπειτα διακρινέεσθαι ὀίω ·
νῦν δ ἄγε μοι τόδε εἰπέ , πολύτροπε Μαιάδος υἱέ , ἦ σοί γ ἐκ γενετῆς τάδ ἅμ ἕσπετο θαυματὰ ἔργα ἠέ τις ἀθανάτων ἠὲ θνητῶν ἀνθρώπων δῶρον ἀγαυὸν ἔδωκε καὶ ἔφρασε θέσπιν ἀοιδήν ;
θαυμασίην γὰρ τήνδε νεήφατον ὄσσαν ἀκούω , ἣν οὐ πώ ποτέ φημι δαήμεναι οὔ τε τιν ἀνδρῶν οὔ τε τιν ἀθανάτων , οἳ Ὀλύμπια δώματ ἔχουσι , νόσφι σέθεν , φηλῆτα , Διὸς καὶ Μαιάδος υἱέ .
τίς τέχνη , τίς μοῦσα ἀμηχανέων μελεδώνων , τίς τρίβος 0 1 2 ;
ἀτρεκέως γὰρ ἅμα τρία πάντα πάρεστιν , εὐφροσύνην καὶ ἔρωτα καὶ ἥδυμον ὕπνον ἑλέσθαι .
καὶ γὰρ ἐγὼ Μούσῃσιν Ὀλυμπιάδεσσιν ὀπηδός , τῇσι χοροί τε μέλουσι καὶ ἀγλαὸς οἶμος ἀοιδῆς καὶ μολπὴ τεθαλυῖα καὶ ἱμερόεις βρόμος αὐλῶν ·
ἀλλ οὔ πω τί μοι ὧδε μετὰ φρεσὶν ἄλλο μέλησεν , οἷα νέων θαλίῃς ἐνδέξια ἔργα πέλονται .
θαυμάζω , Διὸς υἱέ , τάδ , ὡς ἐρατὸν κιθαρίζεις .
νῦν δ ἐπεὶ οὖν ὀλίγος περ ἐὼν κλυτὰ μήδεα οἶδας , ἷζε , πέπον , καὶ μῦθον ἐπαίνει πρεσβυτέροισι ·
νῦν γάρ τοι κλέος ἔσται ἐν ἀθανάτοισι θεοῖσι σοί τ αὐτῷ καὶ μητρί ·
τὸ δ ἀτρεκέως ἀγορεύσω ·
ναὶ μὰ τόδε κρανέινον ἀκόντιον , ἦ μὲν ἐγώ σε κυδρὸν ἐν ἀθανάτοισι καὶ ὄλβιον ἡγεμόν εἵσω δώσω τ ἀγλαὰ δῶρα καὶ ἐς τέλος οὐκ ἀπατήσω 0 .
τὸν δ Ἑρμῆς μύθοισιν ἀμείβετο κερδαλέοισιν ·
εἰρωτᾷς μ , Ἐκάεργε , περιφραδές 0 ·
αὐτὰρ ἐγώ σοι τέχνης ἡμετέρης ἐπιβήμεναι οὔ τι μεγαίρω .
σήμερον εἰδήσεις ·
ἐθέλω δέ τοι ἤπιος εἶναι βουλῇ καὶ μύθοισι .
σὺ δὲ φρεσὶ πάντ εὖ οἶδας ·
πρῶτος γάρ , Διὸς υἱέ , μετ ἀθανάτοισι θαάσσεις , ἠύς τε κρατερός τε ·
φιλεῖ δέ σε μητίετα Ζεὺς ἐκ πάσης ὁσίης , ἔπορεν δέ τοι ἀγλαὰ δῶρα .
καὶ τιμάς σέ γέ φασι δαήμεναι ἐκ Διὸς ὀμφῆς μαντείας θ Ἐκάεργε , Διὸς παρά , θέσφατα πάντα τῶν νῦν αὐτὸς ἐγώ σε μαλ ἀφνειὸν δεδάηκα ·
σοὶ δ αὐτάγρετόν ἐστι δαήμεναι , ὅττι μενοινᾷς .
ἀλλ ἐπεὶ οὖν τοι θυμὸς ἐπιθύει κιθαρίζειν , μέλπεο καὶ κιθάριζε καὶ ἀγλαίας ἀλέγυνε δέγμενος ἐξ ἐμέθεν ·
σὺ δέ μοι , φίλε , κῦδος ὄπαζε .
εὐμόλπει μετὰ χερσὶν ἔχων λιγύφωνον ἑταίρην , καλὰ καὶ εὖ κατὰ κόσμον ἐπιστάμενος ἀγορεύειν .
εὔκηλος μὲν ἔπειτα φέρειν ἐς δαῖτα θάλειαν καὶ χορὸν ἱμερόεντα καὶ ἐς φιλοκυδέα κῶμον εὐφροσύνην νυκτός τε καὶ ἤματος 0 .
ὅς τις ἂν αὐτὴν τέχνῃ καὶ σοφίῃ δεδαημένος ἐξερεείνῃ , φθεγγομένη παντοῖα νόῳ χαρίεντα διδάσκει ῥεῖα συνηθείῃσιν ἀθυρομένη μαλακῇσιν , ἐργασίην φεύγουσα δυήπαθον ·
ὃς δέ κεν αὐτὴν νῆις ἐὼν τὸ πρῶτον ἐπιζαφελῶς ἐρεείνῃ , μὰψ αὔτως κεν ἔπειτα μετήορά τε θρυλλίζοι .
καὶ τοι ἐγὼ δώσω ταύτην , Διὸς ἀγλαὲ κοῦρε ·
ἡμεῖς δ αὖτ ὄρεός τε καὶ ἱπποβότου πεδίοιο βουσὶ νομούς , Ἐκάεργε , νομεύσομεν ἀγραύλοισιν .
ἔνθεν ἅλις τέξουσι βόες ταύροις ·
, μιγεῖσαι μίγδην θηλείας τε καὶ ἄρσενας ·
οὐδέ τί σε χρὴ κερδαλέον περ ἐόντα περιζαμενῶς κεχολῶσθαι .
ὣς εἰπὼν ὤρεξ ·
ὃ δ ἐδέξατο Φοῖβος Ἀπόλλων , Ἐρμῇ δ ἐγγυάλιξεν ἑκὼν μάστιγα φαεινήν , βουκολίας τ ἐπέτελλεν ·
ἔδεκτο δὲ Μαιάδος υἱὸς γηθήσας ·
κίθαριν δὲ λαβὼν ἐπ ἀριστερὰ χειρὸς Λητοῦς ἀγλαὸς υἱός , ἄναξ ἑκάεργος Ἀπόλλων , πλήκτρῳ ἐπειρήτιζε κατὰ μένος ·
ἣ δ ὑπένερθε σμερδαλέον κονάβησε ·
θεὸς δ ὑπὸ καλὸν ἄεισεν .
ἔνθα βόας μὲν ἔπειτα ποτὶ ζάθεον λειμῶνα ἐτραπέτην ·
αὐτοὶ δέ , Διὸς περικαλλέα τέκνα , ἄψορροι πρὸς Ὄλυμπον ἀγάννιφον ἐρρώσαντο τερπόμενοι φόρμιγγι ·
χάρη δ ἄρα μητιέτα Ζεύς , ἄμφω δ ἐς φιλότητα συνήγαγε ·
καὶ τὰ μὲν Ἑρμῆς Λητοΐδην ἐφίλησε διαμπερὲς ὡς ἔτι καὶ νῦν , σήματ ἐπεὶ κίθαριν μὲν Ἑκηβόλῳ ἐγγυάλιξεν ἱμερτήν , δεδαώς , ὃ δ ἐπωλένιον κιθάριζεν ·
αὐτὸς δ αὖθ ἑτέρης σοφίης ἐκμάσσατο τέχνην ·
συρίγγων ἐνοπὴν ποιήσατο τηλόθ ἀκουστήν .
καὶ τότε Λητοΐδης Ἑρμῆν πρὸς μῦθον ἔειπε ·
δείδια , Μαιάδος υἱέ , διάκτορε , ποικιλομῆτα , μή μοι ἅμα κλέψῃς κίθαριν καὶ καμπύλα τόξα ·
τιμὴν γὰρ πὰρ Ζηνὸς ἔχεις ἐπαμοίβια ἔργα θήσειν ἀνθρώποισι κατὰ χθόνα πουλυβότειραν .
ἀλλ εἴ μοι τλαίης γε θεῶν μέγαν ὅρκον ὀμόσσαι , ἢ κεφαλῇ νεύσας ἢ ἐπὶ Στυγὸς ὄβριμον ὕδωρ , πάντ ἂν ἐμῷ θυμῷ κεχαρισμένα καὶ φίλα ἔρδοις .
καὶ τότε Μαιάδος υἱὸς ὑποσχόμενος κατένευσε , μή ποτ ἀποκλέψειν , ὅσ Ἑκηβόλος ἐκτεάτισται , μηδέ ποτ ἐμπελάσειν πυκινῷ δόμῳ ·
αὐτὰρ Ἀπόλλων Λητοΐδης κατένευσεν ἐπ ἀρθμῷ καὶ φιλότητι , μή τινα φίλτερον ἄλλον ἐν ἀθανάτοισιν ἔσεσθαι , μή τε θεὸν μή τ ἄνδρα Διὸς γόνον ·
ἐκ δὲ τέλειον  αἰετὸν ἧκε πατήρ ·
ὁ δ ἐπώμοσεν ·
ἦ σε μάλ οἶον  σύμβολον ἀθανάτων ποιήσομαι ἠδ ἅμα πάντων , πιστὸν ἐμῷ θυμῷ καὶ τίμιον ·
αὐτὰρ ἔπειτα ὄλβου καὶ πλούτου δώσω περικαλλέα ῥάβδον , χρυσείην , τριπέτηλον , ἀκήριον ἥ σε φυλάξει πάντας ἐπικραίνουσ ἄθλους ἐπέων τε καὶ ἔργων τῶν ἀγαθῶν , ὅσα φημὶ δαήμεναι ἐκ Διὸς ὀμφῆς .
μαντείην δέ , φέριστε , διοτρεφές , ἣν ἐρεείνεις , οὔ τε σὲ θέσφατόν ἐστι δαήμεναι οὔ τε τιν ἄλλον ἀθανάτων ·
τὸ γὰρ οἶδε Διὸς νόος ·
αὐτὰρ ἐγώ γε πιστωθεὶς κατένευσα καὶ ὤμοσα καρτερὸν ὅρκον , μή τινα νόσφιν ἐμεῖο θεῶν αἰειγενετάων ἄλλον γ εἴσεσθαι Ζηνὸς πυκινόφρονα βουλήν .
καὶ σύ , κασίγνητε χρυσόρραπι , μή με κέλευε θέσφατα πιφαύσκειν , ὅσα μήδεται εὐρύοπα Ζεύς .
ἀνθρώπων δ ἄλλον δηλήσομαι , ἄλλον ὀνήσω , πολλὰ περιτροπέων ἀμεγάρτων φῦλ ἀνθρώπων .
καὶ μὲν ἐμῆς ὀμφῆς ἀπονήσεται , ὅς τις ἂν ἔλθῃ φωνῇ καὶ πτερύγεσσι τεληέντων οἰωνῶν ·
οὗτος ἐμῆς ὀμφῆς ἀπονήσεται , οὐ δ ἀπατήσω .
ὃς δέ κε μαψιλόγοισι πιθήσας οἰωνοῖσι μαντείην ἐθέλῃσι παρὲκ νόον ἐξερεείνειν ἡμετέρην , νοέειν δὲ θεῶν πλέον αἰὲν ἐόντων , φήμ , ἁλίην ὁδὸν εἶσιν .
ἐγὼ δέ κε δῶρα δεχοίμην .
ἄλλο δέ τοι ἐρέω , Μαίης ἐρικυδέος υἱὲ καὶ Διὸς αἰγιόχοιο , θεῶν ἐριούνιε δαῖμον ·
σεμναὶ γὰρ τινες εἰσί , κασίγνηται γεγαυῖαι , παρθένοι , ὠκείῃσιν ἀγαλλόμεναι πτερύγεσσι , τρεῖς ·
κατὰ δὲ κρατὸς πεπαλαγμέναι ἄλφιτα λευκά , οἰκία ναιετάουσιν ὑπὸ πτυχὶ Παρνησοῖο , μαντείης ἀπάνευθε διδάσκαλοι , ἣν ἐπὶ βουσὶ παῖς ἔτ ἐὼν μελέτησα ·
πατὴρ δ ἐμὸς οὐκ ἀλέγιζεν , ἐντεῦθεν δὴ ἔπειτα ποτώμεναι ἄλλοτε ἄλλη κηρία βόσκονται καὶ τε κραίνουσιν ἕκαστα .
αἳ δ ὅτε μὲν θυΐωσιν ἐδηδυῖαι μέλι χλωρόν , προφρονέως ἐθέλουσιν ἀληθείην ἀγορεύειν ·
ἢν δ ἀπονοσφισθῶσι θεῶν ἡδεῖαν ἐδωδήν , ψεύδονται δὴ ἔπειτα δι ἀλλήλων δονέουσαι .
τάς τοι ἔπειτα δίδωμι ·
σὺ δ ἀτρεκέως ἐρεείνων σὴν αὐτοῦ φρένα τέρπε , καὶ εἰ βροτὸν ἄνδρα δαείῃς , πολλάκι σῆς ὀμφῆς ἐπακούσεται , αἴ κε τύχῃσι .
ταῦτ ἔχε , Μαιάδος υἱέ , καὶ ἀγραύλους ἕλικας βοῦς ἵππους τ ἀμφιπόλευε καὶ ἡμιόνους ταλαεργούς .
ὡς ἔφατ ·
οὐρανόθεν δὲ πατὴρ Ζεὺς αὐτὸς ἔπεσσι θῆκε τέλος ·
πᾶσιν δ ἄρ ὅ γ οἰωνοῖσι κέλευσεν  καὶ χαροποῖσι λέουσι καὶ ἀργιόδουσι σύεσσι καὶ κυσὶ καὶ μήλοισιν , ὅσα τρέφει εὐρεῖα χθών , πᾶσι δ ἐπὶ προβάτοισιν ἀνάσσειν κύδιμον Ἑρμῆν , οἶον δ εἰς Ἀΐδην τετελεσμένον ἄγγελον εἶναι , ὅς τ ἄδοτός περ ἐὼν δώσει γέρας οὐκ ἐλάχιστον 0 .
οὕτω Μαιάδος υἱὸν ἄναξ ἐφίλησεν Ἀπόλλων παντοίῃ φιλότητι ·
χάριν δ ἐπέθηκε Κρονίων .
πᾶσι δ ὅ γε θνητοῖσι καὶ ἀθανάτοισιν ὁμιλεῖ .
παῦρα μὲν οὖν ὀνίνησι , τὸ δ ἄκριτον ἠπεροπεύει νύκτα δι ὀρφναίην φῦλα θνητῶν ἀνθρώπων .
καὶ σὺ μὲν οὕτω χαῖρε , Διὸς καὶ Μαιάδος , υἱέ ·
μοῦσά μοι ἔννεπε ἔργα πολυχρύσου Ἀφροδίτης , Κύπριδος , ἥτε θεοῖσιν ἐπὶ γλυκὺν ἵμερον ὦρσε καί τ ἐδαμάσσατο φῦλα καταθνητῶν ἀνθρώπων οἰωνούς τε διιπετέας καὶ θηρία πάντα , ἠμὲν ὅσ ἤπειρος πολλὰ τρέφει ἠδ ὅσα πόντος 0 ·
πᾶσιν δ ἔργα μέμηλεν ἐυστεφάνου Κυθερείης .
τρισσὰς δ οὐ δύναται πεπιθεῖν φρένας οὐ δ ἀπατῆσαι ·
κούρην τ αἰγιόχοιο Διός , γλαυκῶπιν Ἀθήνην ·
οὐ γὰρ οἱ εὔαδεν ἔργα πολυχρύσου Ἀφροδίτης , ἀλλ ἄρα οἱ πόλεμοί τε ἅδον καὶ ἔργον Ἄρηος ὑσμῖναί τε μάχαι τε καὶ ἀγλαὰ ἔργ ἀλεγύνειν .
πρώτη τέκτονας ἄνδρας ἐπιχθονίους ἐδίδαξε ποιῆσαι σατίνας τε καὶ ἅρματα ποικίλα χαλκῷ .
ἣ δέ τε παρθενικὰς ἁπαλόχροας ἐν μεγάροισιν ἀγλαὰ ἔργ ἐδίδαξεν ἐπὶ φρεσὶ θεῖσα ἑκάστῃ .
οὐδέ ποτ Ἀρτέμιδα χρυσηλάκατον , κελαδεινὴν δάμναται ἐν φιλότητι φιλομμειδὴς Ἀφροδίτη .
καὶ γὰρ τῇ ἅδε τόξα καὶ οὔρεσι θῆρας ἐναίρειν , φόρμιγγές τε χοροί τε διαπρύσιοί τ ὀλολυγαὶ ἄλσεά τε σκιόεντα δικαίων τε πτόλις ἀνδρῶν 0 .
οὐ δὲ μὲν αἰδοίῃ κούρῃ ἅδε ἔργ Ἀφροδίτης , Ἱστίῃ , ἣν πρώτην τέκετο Κρόνος ἀγκυλομήτης , αὖτις δ ὁπλοτάτην , βουλῇ Διὸς αἰγιόχοιο , πότνιαν , ἣν ἐμνῶντο Ποσειδάων καὶ Ἀπόλλων 0 ·
ἣ δὲ μαλ οὐκ ἔθελεν , ἀλλὰ στερεῶς ἀπέειπεν ·
ὤμοσε δὲ μέγαν ὅρκον , ὃ δὴ τετελεσμένος ἐστίν , ἁψαμένη κεφαλῆς πατρὸς Διὸς αἰγιόχοιο , παρθένος ἔσσεσθαι πάντ ἤματα , δῖα θεάων .
τῇ δὲ πατὴρ Ζεὺς δῶκε καλὸν γέρας ἀντὶ γάμοιο καὶ τε μέσῳ οἴκῳ κατ ἄρ ἕζετο πῖαρ ἑλοῦσα .
πᾶσιν δ ἐν νηοῖσι θεῶν τιμάοχός ἐστι καὶ παρὰ πᾶσι βροτοῖσι θεῶν πρέσβειρα τέτυκται .
τάων οὐ δύναται πεπιθεῖν φρένας οὐ δ ἀπατῆσαι ·
τῶν δ ἄλλων οὔ πέρ τι πεφυγμένον ἔστ Ἀφροδίτην οὔ τε θεῶν μακάρων οὔ τε θνητῶν ἀνθρώπων .
καί τε παρὲκ Ζηνὸς νόον ἤγαγε τερπικεραύνου , ὅστε μέγιστός τ ἐστὶ μεγίστης τ ἔμμορε τιμῆς .
καί τε τοῦ , εὖτ ἐθέλοι , πυκινὰς φρένας ἐξαπαφοῦσα ῥηιδίως συνέμιξε καταθνητῇσι γυναιξίν , Ἥρης ἐκλελαθοῦσα , κασιγνήτης ἀλόχου τε , ἣ μέγα εἶδος ἀρίστη ἐν ἀθανάτῃσι θεῇσι .
κυδίστην δ ἄρα μιν τέκετο Κρόνος ἀγκυλομήτης μήτηρ τε Ῥείη ·
ζεὺς δ ἄφθιτα μήδεα εἰδὼς αἰδοίην ἄλοχον ποιήσατο κέδν εἰδυῖαν .
τῇ δὲ καὶ αὐτῇ Ζεὺς γλυκὺν ἵμερον ἔμβαλε θυμῷ ἀνδρὶ καταθνητῷ μιχθήμεναι , ὄφρα τάχιστα μη δ αὐτὴ βροτέης εὐνῆς ἀποεργμένη εἴη , καί ποτ ἐπευξαμένη εἴπῃ μετὰ πᾶσι θεοῖσιν ἡδὺ γελοιήσασα , φιλομμειδὴς Ἀφροδίτη , ὤς ῥα θεοὺς συνέμιξε καταθνητῇσι γυναιξί , καί τε καταθνητοὺς υἱεῖς τέκον ἀθανάτοισιν , ὥς τε θεὰς ἀνέμιξε καταθνητοῖς ἀνθρώποις .
ἀγχίσεω δ ἄρα οἱ γλυκὺν ἵμερον ἔμβαλε θυμῷ , ὃς τότ ἐν ἀκροπόλοις ὄρεσιν πολυπιδάκου Ἴδης βουκολέεσκεν βοῦς δέμας ἀθανάτοισιν ἐοικώς .
τὸν δὴ ἔπειτα ἰδοῦσα φιλομμειδὴς Ἀφροδίτη ἠράσατ , ἔκπαγλος δὲ κατὰ φρένας ἵμερος εἷλεν .
ἐς Κύπρον δ ἐλθοῦσα θυώδεα νηὸν ἔδυνεν , ἐς Πάφον ·
ἔνθα δέ οἱ τέμενος βωμός τε θυώδης 0 .
ἐνθ ἥ γ εἰσελθοῦσα θύρας ἐπέθηκε φαεινάς ·
ἔνθα δέ μιν Χάριτες λοῦσαν καὶ χρῖσαν ἐλαίῳ ἀμβρότῳ , οἷα θεοὺς ἐπενήνοθεν αἰὲν ἐόντας , ἀμβροσίῳ ἑδανῷ , τό ῥά οἱ τεθυωμένον ἦεν .
ἑσσαμένη δ εὖ πάντα περὶ χροῒ εἵματα καλὰ χρυσῷ κοσμηθεῖσα φιλομμειδὴς Ἀφροδίτη σεύατ ἐπὶ Τροίης προλιποῦσ εὐώδεα Κύπρον , ὕψι μετὰ νέφεσιν ῥίμφα πρήσσουσα κέλευθον .
ἴδην δ ἵκανεν πολυπίδακα , μητέρα θηρῶν , βῆ δ ἰθὺς σταθμοῖο δι οὔρεος ·
οἳ δὲ μετ αὐτὴν σαίνοντες πολιοί τε λύκοι χαροποί τε λέοντες , ἄρκτοι παρδάλιές τε θοαὶ προκάδων ἀκόρητοι ἤισαν 0 ·
ἣ δ ὁρόωσα μετὰ φρεσὶ τέρπετο θυμὸν καὶ τοῖς ἐν στήθεσσι βάλ ἵμερον ·
οἳ δ ἅμα πάντες σύνδυο κοιμήσαντο κατὰ σκιόεντας ἐναύλους ·
αὐτὴ δ ἐς κλισίας εὐποιήτους ἀφίκανε ·
τὸν δ εὗρε σταθμοῖσι λελειμμένον οἶον ἀπ ἄλλων Ἀγχίσην ἥρωα , θεῶν ἄπο κάλλος ἔχοντα 0 .
οἳ δ ἅμα βουσὶν ἕποντο νομοὺς κατὰ ποιήεντας πάντες ·
ὃ δὲ σταθμοῖσι λελειμμένος οἶος ἀπ ἄλλων πωλεῖτ ἔνθα καὶ ἔνθα διαπρύσιον κιθαρίζων 0 .
στῆ δ αὐτοῦ προπάροιθε Διὸς θυγάτηρ Ἀφροδίτη παρθένῳ ἀδμήτῃ μέγεθος καὶ εἶδος ὁμοίη , μή μιν ταρβήσειεν ἐν ὀφθαλμοῖσι νοήσας .
ἀγχίσης δ ὁρόων ἐφράζετο θαύμαινέν τε εἶδός τε μέγεθός τε καὶ εἵματα σιγαλόεντα .
πέπλόν μὲν γὰρ ἕεστο φαεινότερον πυρὸς αὐγῆς , καλόν , χρύσειον , παμποίκιλον ·
ὡς δὲ σελήνη στήθεσιν ἀμφ ἁπαλοῖσιν ἐλάμπετο , θαῦμα ἰδέσθαι 0 ·
εἶχε δ ἐπιγναμπτὰς ἕλικας κάλυκάς τε φαεινάς ·
ὅρμοι δ ἀμφ ἁπαλῇ δειρῇ περικαλλέες ἦσαν .